SIR: এনুমারেশন ফর্ম নিয়ে বিভ্রান্তি? কখন দেখাতে হবে নথি, জানাল কমিশন

ওয়েবডেস্ক- SIR ঘোষণার পর থেকেই বাংলার মানুষের মধ্যে একাধিক প্রশ্ন উঠতে শুরু হয়েছে। পশ্চিমবঙ্গে ভোটার তালিকা (West Bengal Voter List) সংশোধনের এনুমারেশন পর্ব (Enumeration Form) শুরু হবে। তাই নিয়ে বিভ্রান্তি তৈরি হয়েছে। কারণ এই কর্মসূচিতে কবে কী কী নির্দিষ্ট কাগজপত্র দেখাতে হবে তা স্পষ্ট করল নির্বাচন কমিশন। কমিশন (Election Commission) স্পষ্ট করে দিয়েছে, বিএলও বা বুথ লেভেল অফিসাররা যখন বাড়িতে ফর্ম দেওয়া বা সংগ্রহের জন্য আসবেন তখন তাড়াহুড়ো করে নথি দেখানোর প্রয়োজন নেই।

কমিশন জানাচ্ছে, এনুমারেশন কর্মসূচি শেষ হওয়ার পর খসড়া ভোটার তালিকা প্রকাশিত হবে। তার পর সেই সংশ্লিষ্ট নোটিশ জারি হবে। সেই নোটিশ জারির পর এনুমারেশন ফর্মে প্রমাণ হিসেবে ১১টি নথির মধ্যে যেকোনও একটি উল্লেখ করতে হবে। সেটি সংশ্লিষ্ট কর্তৃপক্ষকে দেখাতে হবে। কাজে এটা স্পষ্ট যে এনুমারেশন ফর্ম জমা দেওয়ার সময় নয়, খসড়া প্রকাশের পর নোটিশ জারি হবে, তার ভিত্তিতেই নথি যাচাই পর্ব শুরু হবে। আগামী ৪ নভেম্বর থেকে এনুমারেশন ফর্ম দেওয়ার কাজ শুরু হবে, চলবে ৪ ডিসেম্বর পর্যন্ত। এই সময়ে মধ্যে বিএলও- রা একাধিকবার ভোটারদের বাড়িতে যাবেন।

মুখ্য নির্বাচনী আধিকারিক মনোজকুমার আগরওয়াল (Chief Electoral Officer Manoj Kumar Agarwal) জানিয়েছেন, অযথা আতঙ্কিত হওয়ার কিছু নেই। ভোটার তালিকার নিবিড় সংশোধন একটি সরকারি কাজ। এর আগেও হয়েছে। ভয়ের কিছু নেই। বিএলও’ রা যাওয়ার আগে আগাম খবর দেওয়া হবে, প্রয়োজনে এক একটি এলাকায় তিন থেকে চার করে যাবেন।

আরও পড়ুন- SIR-এ বিভ্রান্তি! জেলাশাসকদের ঘাড়ে দায় চাপাচ্ছে নির্বাচন কমিশন?

যে ১১ টি নথি গুরুত্বপূর্ণ-

২০০২ সালের ভোটার তালিকায় আপনার ও আপনার বাবা মায়ের নাম থাকলে কোনও নথি দেখা হবে না। তবে নাম থাকলে ১১টি নথির মধ্যে নির্দিষ্ট একটি দেখাতে হবে।

কেন্দ্রীয় বা রাজ্য সরকারের কর্মী হিসেবে কাজ করছেন, বা পেনশন পান এমন পরিচয়পত্র।

১৯৮৭ সালের ১ জুলাইয়ের আগে ব্যাঙ্ক, পোস্ট অফিস, এলআইসি, স্থানীয় প্রশাসনের দেওয়া কোনও নথি।

জন্মের শংসাপত্র।

মাধ্যমিক বা তার অধিক কোনও শিক্ষাগত শংসাপত্র।

রাজ্য সরকারের উপযুক্ত কর্তৃপক্ষের দেওয়া বাসস্থানের শংসাপত্র।

পাসপোর্ট।

জাতিগত শংসাপত্র।

ফরেস্ট রাইট সার্টিফিকেট।

কোনও নাগরিকের ন্যাশনাল রেজিস্টার (এনআরসি-নয়)

স্থানীয় প্রশাসনের দেওয়া পারিবারিক রেজিস্টার।

জমি অথবা বাড়ির দলিল।

গুরুত্বপূর্ণ তারিখ-

৪ নভেম্বর- এনুমারেশন ফর্ম বিলি- ফর্ম ফিলআপ শুরু

৪ ডিসেম্বর- এনুমারেশন ফর্ম পর্ব শেষ।

৯- ডিসেম্বর- তালিকা প্রকাশ

৮- জানুয়ারি পর্যন্ত অভিযোগ জমা দেওয়ার সময়সীমা

৩১ জানুয়ারি পর্যন্ত অভিযোগের ভিত্তিতে শুনানি

৭ ফেব্রুয়ারি- চূড়ান্ত ভোটার তালিকা প্রকাশ।

দেখুন আরও খবর-